
	«Φλούδες από πορτοκάλι»
ποιητική συλλογή

του Κώστα Βασιλάκου
στο Σπίτι της Κύπρου

Το Σπίτι της Κύπρου και ο Εκδοτικός Οίκος Λιοτρίβι-Παναγιώτα Γ. Σαράφη διοργανώνουν, την Τετάρτη 15 Νοεμβρίου 2023 και ώρα 19:00, στο Σπίτι της Κύπρου (Ξενοφώντος 2Α, Σύνταγμα) την παρουσίαση της ποιητικής συλλογής, «Φλούδες από πορτοκάλι» του Κώστα Βασιλάκου.

Χαιρετισμό θα απευθύνουν ο ποιητής, κ. Κώστας Βασιλάκος και η εκπαιδευτικός, μεταφράστρια, ερευνήτρια, εκδότρια, υποψήφια Διδάκτωρ Ιονίου Πανεπιστημίου κ.  Παναγιώτα Σαράφη.

Για το βιβλίο θα μιλήσουν, η Καθηγήτρια της Φιλοσοφικής Σχολής του Εθνικού και Καποδιστριακού Πανεπιστημίου Αθηνών, κ. Γιόλα Αργυροπούλου-Παπαδοπούλου και ο Πρόεδρος της Εταιρίας Ελλήνων Λογοτεχνών, ποιητής, εικαστικός, κ. Κώστας Καρούσος.

Τον συντονισμό της εκδήλωσης θα αναλάβει ο Καθηγητής Λογοτεχνικής Μετάφρασης του Ιονίου Πανεπιστημίου, κ. Δημήτρης Φίλιας.
Ποιήματα θα απαγγείλουν ο ποιητής και ο κ. Δημήτρης Φίλιας.

8 Νοεμβρίου 2023

